- Hindi News
- National
- एक को नौकरी से निकाला, दूसरा छुट्टी पर वार्डबॉय को दे दी एम्बुलेंस चलाने की जिम्मेदारी
एक को नौकरी से निकाला, दूसरा छुट्टी पर वार्डबॉय को दे दी एम्बुलेंस चलाने की जिम्मेदारी
सरकारी अस्पताल की एम्बुलेंस को चलाने के लिए एक भी ड्रायवर नहीं है। एक ड्रायवर को प्रबंधन ने नाैकरी से निकाल दिया तो दूसरा पिछले करीब तीन महीने से छुट्टी पर है। ऐसे में वर्तमान में एम्बुलेंस चलाने का जिम्मा वार्डबॉय को दे रखा है। एम्बुलेंस के अभाव में शनिवार को खाचरौद के छाजेड़ कॉलोनी निवासी महेश उपाध्याय की मौत हो गई थी। मामले की जांच एसडीएम ऋजु बाफना द्वारा की जा रही है।
मेडिकल ऑफिसर छुट्टी पर, कैसे रखे चालक -पथरी होने से मेडिकल ऑफिसर डॉ. कमल सोलंकी पिछले शनिवार से छुट्टी पर है। नए ड्रायवर की नियुक्ति करने के लिए मेडिकल ऑफिसर सोलंकी के हस्ताक्षर जरूरी है। ऐसे में जब तक मेडिकल ऑफिसर छुट्टी पर है, नए ड्रायवर की नियुक्ति नहीं हो पाएगी। ड्रायवर नहीं होने से इमरजेंसी मामलों में मरीजों को एम्बुलेंस की सुविधा नहीं मिल पा रही है। ऐसे में मरीजों के परिजनों को स्वयं ही वाहन का जुगाड़ करना पड़ रहा है।
ये है अन्य स्टॉफ की स्थिति
बीएमओ से मिले आंकड़ों के मुताबिक अस्पताल में 16 नर्स, 7 डॉक्टर है। जिसमें से 4 नागदा में पदस्थ चिकित्सक है, वहीं शासकीय प्राथमिक स्वास्थ्य केंद्र उन्हेल से 2 व खाचरौद सरकारी अस्पताल से 1 डॉक्टर की इमरजेंसी ड्यूटी अस्पताल में लगा रखी है।
बीएमओ को नागदा सरकारी अस्पताल का प्रभार देने व हटाए गए ड्रायवर के स्थान पर अन्य की नियुक्ति करने की चर्चा सीएमएचओ से की गई है। कोशिश की जा रही है कि जल्द अस्पताल की व्यवस्थाओं में सुधार हो। ऋजु बाफना, एसडीएम, नागदा
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva